Na naše veľké prekvapenie s ňou nevečeral jej priateľ, ale hneď dvaja muži a dve ženy. Tými dvomi mužmi boli spevák Kuly a moderátor Marcel Forgáč, dvomi ženami Evita Urbaníková a , nuž a dôvod ich spoločnej večere bolo nakrúcanie relácie Bez servítky.
Vo februári totiž v jednom týždni predvedú svoje kulinárske zručnosti práve tváre Adela Show. Moderátorka Adela Banášová si spomínanú reštauráciu vybrala preto, lebo sama patrí medzi jej návštevníkov. "Mám to tu rada, je tu veľmi príjemná atmosféra a aj kuchyňa," povedala nám.
Moderátorka sa počas dňa pekne vytrápila, veď už o jednej hodine popoludní začala spolu so štábom nakupovať. Potom nasledovalo varenie, prestieranie a dokonca aj vytvorenie malej kamennej sošky na stole. Kamienková mohyla mala podľa Adely veľký význam. "Aby sme ju nezhodili, musíme byť všetci v absolútnej harmónii," vysvetlila spolusediacim pri stole.